Im Allemannische hets ä bsundri Bewandnis demit: Was im Hochdytsch ä aghängts "-lein" odr "-chen" isch, des isch im Schwebische ä "-le" un im räschdliche Alemannisch ebbe ä "-li". Wichtig isch noch z wisse, dass - ähnlich wia bii dr Holländr - mr im Alemannische viil öfder a Dimunitiv bruchd als im Hochdytsche. Des isch wahrschiinlich ainer vu d Gründ, worum d norddytschi Lit sälli wu alemannisch schwätze "niedlich" odr "süss" finde. Vom Schwobeland wird deswäge ofd äui als vum "Ländle" gsproche. Ländle seit me aber, wills ebbe glai isch, au em Fürschtetum Liechtestai. S Schwäbich hôt drzuâ au no an oegana Diminutiv - Plural auf "-la", dens Allemannisch sonschd et onderscheidat. (Oe Guatsle isch also Singular ond a baar Guadsla send Plural)